[{"text_idx": "#000003", "text": "Porto Franco arendus valmib lo\u0303plikult 2023. aastal"}, {"text_idx": "#000004", "text": "Tallinnas asuv bu\u0308roo- ja kaubanduspindadega arendus Porto Franco pole vaatamata vahepealsetele su\u0308ndmustele seisma ja\u0308a\u0308nud ning lo\u0303plikult peaks arendus valmis saama 2023. aastal, u\u0308tles ERR-ile Porto Franco omanik Rauno Teder."}, {"text_idx": "#000005", "text": "Tederi so\u0303nul ehitus praegu ka\u0308ib ning arendus valmib etappide kaupa. Esimene etapp valmis eelmise aasta keskpaigas ning seal on suurimaks rentnikuks Citybox hotell. Tederi so\u0303nul kolib suur osa u\u0308u\u0308rnikest sisse 2022. aasta esimeses kvartalis."}, {"text_idx": "#000006", "text": "\"Ja\u0308rgmisena valmib kinnistu teises otsas olev hoone, kuhu tulevad peaasjalikult bu\u0308roopinnad, seal ka\u0308ivad aktiivselt fassaadito\u0308o\u0308d, aasta lo\u0303puks on eesma\u0308rk saada nii-o\u0308elda karp kinni. Valmis peaks hoone saama ja\u0308medalt jaanipa\u0308evaks 2022,\" lausus Teder."}, {"text_idx": "#000007", "text": "Porto Franco arenduse suurim ehitis, mis asub kinnistu keskel, valmib 2023. aastal, lisas Teder."}, {"text_idx": "#000008", "text": "Tederi so\u0303nul ei ole praegu hirmu, et arenduse valmides pole enam piisavalt kaupmehi, kes Porto Francosse tahaks oma poed tuua. Samas ja\u0308lgitakse turul toimuvat."}, {"text_idx": "#000009", "text": "\"Oleme oma kontseptsiooni kriitilise pilguga u\u0308le vaadanud. Porto Franco on kavandatud nii, et on u\u0308sna kerge kiiresti reageerida ja pindade funktsioone muuta. Me ei ole ku\u0308ll kohalike ja rahvusvaheliste kaupmeestega suhtluses olles ta\u0308heldanud, et oleks va\u0308henenud huvi COVID-i ja\u0308rgse kvaliteetse kaubanduspinna ja\u0308rele ja me ei na\u0308e vajadust kaubanduse mahtu oluliselt ka\u0308rpida. Teatud mo\u0303ttes klassikaline kaubandus vo\u0303ib asenduda teenustega, osakaalud vo\u0303ivad natuke muutuda. Aga seda, et kaubanduspindadele kortereid rajaksime, seda ei tule;\" ra\u0308a\u0308kis Teder."}, {"text_idx": "#000010", "text": "Teder ja\u0308ttis vastamata ku\u0308simusele, kas u\u0308heks ankurrentnikuks kavandatud Prisma ikka avab seal kaupluse. \"Me oleme olnud u\u0308u\u0308rnikega suhtluses, ja kui on tarvis, oleme teinud pikendusi ja muudatusi. U\u0308u\u0308rilepingud sisaldavad konfidentsiaalsusklauslit ja u\u0308hegi u\u0308u\u0308rilepingu u\u0308ksikasju me eraldiseisvalt ei kommenteeri,\" u\u0308tles ta."}, {"text_idx": "#000011", "text": "Tederi so\u0303nul on kevadiste su\u0308ndmuste ja\u0308rel olnud projekti edasiviimine olnud keerulisem, kuid variandid, millise finantseerimislahendusega arendus valmis ehitatakse, on tema so\u0303nul olemas."}, {"text_idx": "#000012", "text": "Prokuratuur ei vaidlusta Hillar Tederi vabastamist"}, {"text_idx": "#000021", "text": "Erakonnad valmistuvad juba Euroopa Parlamendi valimisteks"}, {"text_idx": "#000024", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000029", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000032", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000033", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000037", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000045", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000046", "text": "O\u0303S 2025 keskendub keele normimisele ja kirjeldamisele"}, {"text_idx": "#000048", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000049", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]